Version 0.8.1 – Ho se le kokoanyana! ho e le tsobotsi e! Gape Baebele e re tlhagisa ka dikotsi tsa go nna bogagaru le go rata dikhumo. (Mareko 4:19; Baefeso 5:3) Kgakololo eo e ka thusa motho gore a tile go senya madi ka go betšha kgotsa go nna le “lorato lwa madi,” lo Baebele e lo tlhalosang e le “modi wa mefuta yotlhe ya dilo tse di utlwisang botlhoko.” (1 Timotheo 6:10) Baebele e re tlhagisa jaana: “Le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.” (Luke 12:15) Ka mafoko a mangwe, madi a ka se reke botshelo. Mme fa motho a dirisa kgakololo e e botlhale e e mo Baebeleng o tla itse se a se tshelelang e bile o tla itumela. Bogosi Jwa Modimo. Bogosi jono ga se boemo jo bo mo dipelong tsa Bakeresete mme ke puso ya mmatota ya kwa legodimong. Dipuso tsa batho di tla emisediwa ke jone e bile bo tla diragatsa boikaelelo jwa Modimo mo lefatsheng. (Daniele 2:44; Mathaio 6:9, 10) Dilo tseno di tla diragala mo bogautshwaneng ka gonne boporofeti jo bo mo Baebeleng bo bontsha gore re tshela mo “metlheng ya bofelo.”—2 Timotheo 3:1-5; Mathaio 24:3-14.